(Pagsasalin sa Tagalog: Kung hindi mo pagiisipan ang unconscious, pamumunuan nito ang buhay mo at iisipin mong iyon ang kapalaran mo.)
Ang lahat ng gawain natin at ang buong pagkatao natin, ang ating mga tagumpay at pagkabigo, kaligayahan at desperasyon, ay magmumula sa kung paano natin ginagamit ang ating isipan. Habang kaya nating kontrolin ang karamihan sa ating mga pinagiisipan, ang bahagi ng ating isipan na hindi natin kayang direktang kontrolin ang may pinakamalaking epekto sa ating buhay. Iyon ang tinatawag na subconscious, at sa sobrang halaga nito, sinabi ni Carl Jung na isa sa pinakakilalang psychologist sa mundo na ito ang magiging basehan ng ating kapalaran. Kahit hindi man natin ito kayang kontrolin nang direkta, pwede natin itong maimpluwensiyahan at pagbutihin para mas gumanda ang kalagayan ng ating buhay.
Bakit ko isinulat itong article na ito? Kahit alam ng karamihan sa America at U.K. ang tungkol sa subconscious, hindi ganoon karaming tao sa Pilipinas ang nakakaunawa dito. Ang iniisip pa nga ng iba, ang mga mental at psychological disorders tulad ng depression at anxiety ay kaartehan o pagdradrama lamang, at kailangan lang magdasal ng pasyente para gumaling. Hindi ganoon iyon. Sila'y kasing lubha ng high blood at diabetes, pero sila'y mga sakit na nakaaapekto sa mga neurochemicals sa utak. Kung hindi kayang pababain ng pagdadasal ang iyong cholesterol o magpatubo ng naputol na paa o kamay, hindi rin ito direktang gamot sa mga sikolohikal na sakit tulad ng depresyon, anxiety, autism, at iba pa.
Ngayong napagusapan na natin iyon, simulan na natin ang aral![Read more…]